钦定古今图书集成/明伦汇编/官常典/第092卷 > 和国公克敦
## 钦定古今图书集成/明伦汇编/官常典/第092卷 > 和国公克敦

按《宋史魏王传》：魏悼王廷美第五子安乡侯德钧，德
钧子萧国公承干。承干子克敦，嗜经术，以宗正荐，召
试中选，赐钱三十万。元丰间，集父承干遗文以进，神
宗嘉之，诏：“承干父子以艺文儒学名于宗藩，宜有褒
劝。”于是追封承干为东平郡王，而赐克敦敕书奖谕。
以宣州观察使卒，赠开府仪同三司、和国公。